Winston-Salem

Winston-Salem a l'é na sità dla Carolin-a dël Nòrd, d'apopré 225.000 abitant.
A resta ant ël Piemont dj'Apalach.

La sità a l'é stranomà Camel City, con arferiment a l'andustria dël tabach (ij sigaret Camel) ch'a l'é stàita essensial an sò dësvlup.

 Stòria 
Ël vilage ëd Salem a l'era stàit fondà dël 1766 ant ël leu dit Die Wachau, an arferiment a la region austrìaca.
Ël vësco Spanenberg ëd la cesa ëd Moravia a l'era anstalasse ambelessì e fin-a a la guèra ëd secession mach ij mèmber ëd costa cesa protestanta a l'avìo ël drit ëd resté a vive ant ël leu.
Da banda, ant ël 1849, a l'é dësvlupasse Winston (dal nòm d'un përsonage dla guèra d'indipendensa).

 Demografìa e conomìa 
La sità, dont ël 55% dla popolassion a l'é bianca, ël 37% a l'é nèira e l'8% ispànica, a l'ha declinà ant l'istess temp che l'andustria dël tabach.
Ël setor bancari a l'é dësvlupasse, ma a l'ha peui tramudà vers Charlotte.

La sità a l'é ancamin ch'a sërca n'arconversion ant le nanotecnologìe e le biotecnologìe.

Categorìa:Sità djë Stat Unì d'América
Categorìa:Carolin-a dël Nòrd